Diari Oficial de la Generalitat Valenciana


Sumari del DOGV 3123, del 17-11-1997 (1997/3278)

Bases específiques de la convocatòria d'una plaça d'auxiliar administratiu.
---------------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3278


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * professió administrativa
    * administració local
    * concurs administratiu

Bases específiques de la convocatòria d'una plaça d'auxiliar administratiu. [97/Q3278]
  
Bases específiques de la convocatòria per a la provisió en propietat, mitjançant promoció interna, d'una plaça d'auxiliar administratiu vacant en la plantilla de funcionaris d'aquesta corporació.
  
Primera. Objecte i característiques
  
L'objecte de la convocatòria el constitueix la provisió en propietat, mitjançant promoció interna, d'una plaça d'auxiliar administratiu vacant en la plantilla de funcionaris d'aquesta corporació, amb les característiques següents:
  
a) Classificació: escala d'administració general, subescala auxiliar.
  
b) Grup: D.
  
c) Requisits addicionals: amb independència dels indicats en la base 3.1 de les generals que regeixen la convocatòria, els aspirants hauran de complir els següents:
  
- Titulació exigida: graduat escolar, Formació Professional de primer grau o equivalent.
  
- Edat màxima: aquella en la qual manquen menys de 15 anys per a la jubilació forçosa per edat, tret que l'excés es compense amb cotitzacions per un període igual o superior a la diferència, circumstància aquesta que caldrà acreditar documentalment juntament amb la instància que s'hi presente.
  
- Tenir una antiguitat de dos anys, com a mínim, en l'escala d'administració general, subescala subalterna, grup D.
  
c) Sistema selectiu: concurs oposició.
  
d) Drets d'examen: 1.500 pessetes.
  
e) Categoria del tribunal: quarta.
  
Segona. Anuncis
  
Una vegada anunciada la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, els altres anuncis es publicaran, exclusivament, en el Butlletí Oficial de la Província i al tauler d'anuncis de l'Ajuntament.
  
Tercera. Fase de concurs
  
3.1. Serveis prestats: es valoraran a raó de 0,20 punts per any complet de serveis que, si en són més de dos, hagen sigut prestats en el nivell o categoria immediatament inferior, i de 0,10 punts els prestats en els altres nivells, amb un màxim de tres punts.
  
3.2. Coneixements de valencià: únicament es valoraran els indicats en la base 9.2.3 de les generals que regeixen la convocatòria fins a un màxim de 2 punts, d'acord amb el barem següent:
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
3.3. Experiència: es valorarà el fet d'haver realitzat funcions semblants a les que haja d'exercir, fins a un màxim de tres punts.
  
3.4. Cursos i diplomes: es valoraran exclusivament aquells que tinguen relació amb els serveis d'auxiliar notificador, els quals hauran d'estar acreditats documentalment i expedits per centres reconeguts oficialment.
  
Les puntuacions que es concediran no excediran de dos punts, d'acord amb el barem següent:
  
- Cursos de 50 o més hores: 0,25 punts.
  
- Cursos de 25 o més hores: 0,12 punts.
  
- Cursos de 10 o més hores: 0,06 punts.
  
Quarta. Exercicis de l'oposició
  
4.1. Primer exercici. Obligatori i no eliminatori: consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
4.2. Segon exercici. Obligatori i eliminatori: realització per escrit, durant un període màxim d'una hora, d'un test de 75 preguntes, amb quatre respostes alternatives i una sola de correcta, sobre el temari annex de matèries comunes. Els aspirants hauran de respondre expressament un nombre mínim de 60 preguntes, i es penalitzaran les errònies amb un terç del valor de cada contestació correcta.
  
4.3. Tercer exercici. Obligatori i eliminatori: resoldre, durant un període màxim de dues hores, un supòsit pràctic relacionat amb les funcions del lloc de treball, així com dur a terme un exercici que consisteix en la còpia, modificació i correcció d'un text sobre la base del tractament de textos Word Perfect, versió 6.1.
  
Cinquena. Tribunal qualificador
  
Sense perjudici de la composició establida en la base 6 de les generals que regeixen la convocatòria, formaran part d'aquest, amb veu i sense vot, un representant de cada una de les organitzacions sindicals amb implantació a l'Ajuntament i un representant de cada un dels grups polítics municipals.
  
Sisena. Condicions generals
  
En tot allò no previst en aquestes bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment per l'Acord posterior de 27 de novembre de 1995, i publicades en el Butlletí Oficial de la Província de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996.
  
Setena
  
Les instàncies es presentaran en el model oficial facilitat per l'Ajuntament.
  
ANNEX
  
Programa temari
  
Tema 1. L'acte administratiu: concepte, elements i classes. Validesa i eficàcia. Silenci administratiu. Execució dels actes administratius.
  
Tema 2. La notificació i la publicació dels actes administratius. Pràctica de les notificacions i publicacions.
  
Tema 3. El procediment administratiu. Fases del procediment.
  
Tema 4. Hisenda pública. Recursos: classes i elements. Òrgans de l'administració tributària de l'estat i de la Generalitat Valenciana.
  
Tema 5. Funcionament dels òrgans col·legiats locals. Convocatòria i ordre del dia. Actes i certificats d'acords.
  
Tema 6. El procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
Tema 7. Els béns de les entitats locals. El domini públic. Els béns patrimonials.
  
Tema 8. Els contractes administratius locals: concepte, regulació i règim jurídic. Elements. Formes de selecció dels contractistes. Incompliment dels contractes.
  
Tema 9. Intervenció administrativa local en l'activitat privada: concepte, principis i límits. Mitjans d'intervenció. Procediment de concessió de llicències.
  
Tema l0. Els drets i deures dels veïns en l'àmbit local. Informació i participació ciutadana.
  
Tema 11. La funció pública local i l'organització d'aquesta.
  
Tema 12. Drets i deures dels funcionaris públics locals. El dret de sindicació. Incompatibilitats.
  
Tema 13. El règim disciplinari. La Seguretat Social dels funcionaris d'administració local.
  
Tema 14. Hisendes locals: classificació dels ingressos. Ordenació de despeses i ordenació de pagaments. Els pressupostos locals.
  
Tema 15. La comunicació. Comunicació sonora. Comunicació oral. Comunicació telefònica. Comunicació visual. Comunicació amb el ciutadà. Els serveis d'informació administrativa.
  
Tema 16. Concepte de document. Documents oficials. Formació d'expedients. Documentació de suport administratiu. Disposicions legals sobre normalització i procediments administratius. La informatització de les administracions públiques.
  
Tema 17. El registre i les funcions d'aquest. L'arxiu: funcions i serveis. Classes d'arxiu. L'arxiu de gestió. Criteris d'ordenació d'arxius. Aplicació de les noves tecnologies a la documentació de l'arxiu.
  
Tema 18. Concepte d'informàtica. Desenvolupament històric de la informàtica. Microinformàtica: elements d'un microordinador. Hardware (maquinari) i Software (programari). Sistema operatiu. Programes d'aplicació. Llenguatges de programació.
  
Tema l9. Ofimàtica: concepte i aplicacions. Sistemes físics i lògics. Agenda electrònica. Full de càlcul. Els gràfics d'oficina. El correu electrònic. Els sistemes de tractament de textos.